Boros Cia-Cia

**Boros Cia-Cia** toi ko' **Boros Buton Kabaatan** nopo nga iso kawo Boros Austronesia i gunoon id posorili kakadayan Bau-Bau id kabaatan Pulau Buton ponong id kabaatan kosilaon Pulau Sulawesi id Indonesia. Ontok 2009, nakagayat o boros diti do ginawo pomogunan soira minonorimo o kakadayan Bau-Bau do ponuatan Hangul Korea i numaan posiliho sabaagi sistem ponuatan boros Cia-Cia.

## Demografi
Ontok toun 2005 kiwaa kiikiro 80,000 tulun i momoguno boros Cia-Cia, 95% mantad dii nopo nga kiugama Islam i momoguno nogi do boros Wolio i mionit miampai Boros Indonesia. Boros Wolio nopo diti nga olihuan no sabaagi boros ponuatan tinaru Cia-Cia, gama do boros Indonesia i poia'on momoguno pimato Rumi id sikul.

## Kinotongkopon
Gunoon o Boros Cia-Cia id Sulawesi Tenggara, Pulau Buton Kabaatan, Pulau Binongko, om Pulau Batu Atas. Tumanud susuyan nokopogulu, moomomoguno boros Cia-Cia id Binongko nopo nga kipusakag do bala tentera Buton i *dikerah* do Sultan Buton.

## Ngaran
Tadon nopo ngaran do boros diti nga mantad hogot *cia* i kirati do 'tidak'. Lohowon nogi o Cia-Cia sabaagi boros Buton, Butung, toi ko' *Boetoneezen* (mantad boros Belanda) i pialasan miampai boros Wolio, om boros Buton (toi ko' Butung) Kabaatan.

## Loghat
Apangkal om au songkuro orotian miampai osorisid o woyo boros id pulau Buton. Loghat nopo ngaawi do Cia-Cia nga kaampai no Kaesabu, Sampolawa (Mambulu-Laporo), Wabula om Masiri. Ogumu nogi o tinimungan boros do Masiri paling mantad ko i loghat baku.

## Ponuatan
I nopo pogulu po, momoguno o boros Cia-Cia iso bontuk ponuatan Jawi i lohowon do *[[Pegon|Gundul]]* i aiso o aksara montok tuni vokal. Ontok 2009, nakagayat ginawo pomogunan o boros Cia-Cia gama minaganu kootuson o kakadayan Bau-Bau do momoguno ponuatan hangul mantad Korea montok monuat boros Cia-Cia, om mongia' tangaanak do sistem ponuatan wagu diti tumanud buuk teks i pinaasil do Persatuan Hunminjeongeum. Botoun-toun no o institut dii minggoos do papasarabak kopomogunoon pimato Korea kumaa tinaru minoriti i aiso o sistem ponuatan sondii pointongkop Asia. Sundung do ingkaa, gama kobolingkaangan do puru Korea miampai puru tempatan, minogidu o institut di kitonggungan id suang popointutun do sistem ponuatan diti ontok 2012. Mulong do ingkaa, gunoon kasari tulun tempatan o Hangul.

:

Id suang sistem ponuatan Cia-Cia, aksara ᄙ nopo nga okon ko pimato mitongkiad. Konsonan /r/ om /l/ id tanga pisuayon miampai monuat pimato ㄹ mintotoiso montok /r/ om misaup montok /l/. Pimato ㄹ misaup nuru posuaton id bontuk duo putul boros. Konsonan /l/ dohuri posuaton miampai pimato ㄹ mintotoiso; montok konsonan /r/ dohuri, poruhangon o pimato *kosong* ㅡ. Gunoon nogi pimato vokal *kosong* (으) montok /l/ id dumbangan. Id suang proses popisudong do hangul miampai struktur boros Cia-Cia, pimato ㅸ i au oguno id suang boros Korea gunoon montok mongobi konsonan .

Poomitanan:
:아디 세링 빨리 노논또 뗄레ᄫᅵ시. 아마노 노뽀옴바에 이아 나누몬또 뗄레ᄫᅵ시 꼴리에 노몰렝오.
:*adhi sering pali nononto televisi. amano nopo'ombhae ia nanumonto televisi kolie nomolengo.*

## Tinimungan boros
### Numbur 1–10

### Boros maan
* 부리 *buri* 'menulis'
* 뽀가우 *pogau* 'bercakap'
* 바짜안 *baca'an* 'membaca.'

### Boros ngaran
* 까아나 *ka'ana* 'rumah'
* 시골라 *sikola* 'sekolah'
* 사요르 *sayor* 'sayur'
* 보꾸 *boku* 'buku'

### Pason
* 따리마까시 *tarima kasi* 'terima kasih'
* 인디우미안노 *indau miano Cia-Cia* 'Saya orang Cia-Cia'
* 인다우뻬엘루이소오 *indau pe'elu iso'o* 'Saya cinta awak'
* 모아뿌이사우 *moapu sia'u* 'maafkan saya'
* 움베 *umbe* 'ya'
* 찌아 *cia* 'tidak'

## Sukuon